Vides konsultatīvās padomes sanāksme (VKP)
2026. gada 19.augusts
plkst. 15:00, VARAM, 101. telpa


15:00 -15:05

Sanāksmes atklāšana
Juris Jātnieks, Vides konsultatīvās padomes priekšsēdētājs

15:05 – 15:45
Par zaļā kursa indikatoru izstrādi un ieviešanu pašvaldību darba novērtēšanā.
Prezentācija un dialogs ar Vides konsultatīvās padomes biedriem

15:45 – 16:30
Par Meža un saistīto nozaru attīstības pamatnostādnes 2026.–2050. gadam projektu, Vides konsultatīvās padomes organizāciju diskusija un dialogs, kur paredzēts vienoties par viedokli kopīga VKP vēstījuma sagatavošanai.

16:30 – 17:00
Citi jautājumi
· Nākamā VKP sēde



Sanāksmes atklāšana

Sēdē piedalās:
Juris Jātnieks, Teiču dabas fonds;
Kristīne Ketrīna Putniņa, Zaļā brīvība; 
Andis Liepa, Ķemeru nacionālā parka fonds;
Andis Liepa, Ķemeru nacionālā parka fonds;
Valts Vilnītis, Latvijas vides pārvaldības asociācija;
Ilze Neimane, Ekodizaina kompetences centrs;
Viesturs Ķerus, Latvijas Ornitoloģijas biedrība;
Kristīna Veidemane, Baltijas Vides forums;
Elita Kalniņa, Vides aizsardzības klubs;
Alvis Birkovs, Latvijas Makšķernieku asociācija;
Dace Āriņa, Latvijas Atkritumu saimniecības asociācija;
Olga Trasuna, Latvijas vides pārvaldības asociācija;

Uzaicinātie pārstāvji:
Elīna Janova, VARAM Pašvaldību departamenta Pašvaldību pārraudzības nodaļa;
Sandra Spūle, Pasaules Banka;
Viesturs Razumovskis, VARAM Pašvaldību departamenta direktors;

1. Sanāksmes atklāšana.

Juris Jātnieks atklāja Vides konsultatīvās padomes sēdi, informējot, ka sakarā ar to, ka plāno būt partijas “Progresīvie” Vidzemes saraksta kandidāts,  un, lai VKP būtu neatkarīgs NVO formāts līdz oktobrī gaidāmajām Saeimas vēlēšanām, sēžu vadību un VKP vēstuļu parakstīšanu deleģē VKP priekšsēdētāja vietniekam Valtam Vilnītim.

2. Par zaļā kursa indikatoru izstrādi un ieviešanu pašvaldību darba novērtēšanā.

Elīna Janova informēja, ka šodienas sanāksmē vēlētos sniegt informāciju par zaļā kursa indikatoru izstrādi un ieviešanu pašvaldību darba novērtēšanā. Informācija izstrādāta Tehniskā atbalsta projekta ietvaros, ko ir atbalstījusi arī Eiropas Komisija. Reģionālās attīstības indikatoru modelis, kas ir labi zināms  un iekļauj ļoti daudz datus, tas tiek papildināti. Projekts sākotnēji tapa, lai izpētītu 3 jomas – izglītība, sociālā drošība un zaļais kurss. Pirmie izaicinājumi bija atrast tos indikatorus, kas vislabāk raksturotu kā pašvaldībām veicās katrā no jomām. Šeit ierobežojošais faktors bija tas, ka zinot cik pašvaldības ir noslogotas un arī atkarīgs no dialoga ar Latvijas Pašvaldību savienību. Balstīta info, kas ir valsts pārvaldes rīcībā. Projekts ilga 2 gadus un šajā gadā noslēgsies. Šim projekta tika piesaistīti daudz dažādi eksperti, arī ārvalstu, un Pasaules bankas, kas šodienas sēdē arī sniegs jau detalizētāku ieskatu. 
Elīna Janova turpināja, ka uzsākot projektu redzējām, ka visās iepriekš minētajās jomās indikatori, kas Reģionālās attīstības indikatoru modulis (RAIM) eksistē, bet par zaļo kursu nebija pieejams neviens. Uzsākot projektu katrā no jomām tika nodibināta darba grupa ar atbildīgo nozares ministriju, Centrālo statistikas pārvaldi, Latvijas Pašvaldības savienību, un tika pieaicināti darba gaitā arī eksperti no citām iestādēm. Bija nepieciešams apjaust, kas notiek citās Eiropas valstīs, bija nepieciešams saprast mūsu pašu izvirzītos mērķus, saprast, kā virzāmies uz konkrētajiem indikatoriem. Tad tika apzināti dati, kas ir valsts pārvaldes rīcībā, cik attiecināmi uz mūsu konkrēto mērķi. Darba grupa ranžēja indikatorus, lai rezultāti būtu salīdzināmi. Pamatu un piemēru ņēmām no Igaunijas, katrā valstī ir cita sistēma. Izglītības jomā nācās sašaurināt tos indikatorus, kas sākotnēji tika izstrādāti, jo IZM strādā pie savas kontroles sistēmas. Rezultātā katrā no jomām tika izstrādāti 25 indikatori no tā informācijas apjoma, kas ir pieejams. Katram indikatoram savi kritēriji. Jābūt datiem iegūtiem diezgan regulāri.

Sandra Spūle informēja, ka tas kā nonācām pie rādītājiem, tad ar darba grupas iesaisti tika vērtēti un skatīti kādi mērķi ir izvirzīti un attiecīgi kādi uzdevumi būs pašvaldībām, un izmērīt kā pašvaldībās tiek sasniegti viens vai otrs rādītājs un mērīt salīdzināmā veidā, pēc iespējas relatīvā izteiksmē. Un 27 rādītājus iekļāvuši šajā prototipa izveidē.
Nacionālo politikas mērķu sasniegšanas metrika:
· Nacionālais enerģētikas un klimata plāns 2021.–2030. gadam
· Latvijas pielāgošanās klimata pārmaiņām plāns laika posmam līdz 2030. gadam
· Vides politikas pamatnostādnes 2021.–2027. gadam
· Atkritumu apsaimniekošanas valsts plāns 2021.-2028. gadam
Kā arī pašvaldību uzvedības maiņa nolūkā uzlabot publiskos pakalpojumus. Nodrošināt plašāku RAIM lietojumu:
· Ministrijas un pašvaldības – ministrijām interesē pakalpojumu pieejamība un pārklājums, nevis efektivitāte; pašvaldībām – savs sniegums salīdzinājumā, kā arī plānošanas reģioni – uzraudzības pārskatiem (Vidzemes PR u.c.). Iedzīvotāji – kurus interesē dzīves kvalitāte savā pašvaldībā.

Rādītāju atlases kritēriji / principi:
· Pašvaldības autonomās funkcijas, t.i., ko pašvaldība var ietekmēt – 1. līmenī obligātās un 2. līmenī brīvprātīgās funkcijas;
· Fokuss uz rezultatīviem, ne izpildes rādītājiem + sistēmas rādītāji
· Nav papildu administratīvais slogs (piem., Excel anketa tomēr nebūs)
· Uz nākotni orientēts
· Dati ir pieejami / izgūstami / automatizēts ieguves process
· Objektivitāte VERSUS subjektivitāte (pašnovērtējums)

Kristīna Veidemane norādīja attiecībā uz ūdeņu piesārņojumu sadaļu – pašlaik ir divi indikatori, un ja ņemtu autentificētos datus, kas ir no CSP tur ir viens būtiskas indikators - ūdenī paliekošais piesārņojums no eitrofikācijas būtu jāvirzās uz slāpekļa un fosfora daudzuma samazinājumu. Tad šo varētu arī kā vienu no indikatoriem, jo ir arī novadu griezumā.

Viesturs Ķerus norādīja, ka par sadaļu meži un bioloģiskā daudzveidība, kur diezgan apšaubāmus saskatu dažus rādītājus.

Elīna Janova piebilda, ka šie tika skatīti konsultējoties ar Latvijas mežu dienestu un šķiet samērā stabili.

Alvis Birkovs jautāja, ko varētu komentēt publisko ūdeņu pārvaldības sakarā? Kad tika saņemtas šīs aptaujāto pašvaldību anketas un vai tika pievērsta uzmanība tam, ka Latvijā 95% no iekšējiem ūdeņiem nav neviena valdījumā un neviens šos ūdeņus neapsaimnieko.

Kristīne Ketrīna Putniņa piebilda, ka svarīgi atcerēties par klimata riskiem un lauksaimniecības sektoru, kur ir patiešām lielas šīs konkrētās sekas.

Elīna Janova aicināja izveidot kopīgi VKP rediģējumu un iesūtīt VARAM.

Viesturs Razumovskis norādīja, ka minētie komentāri par darba grupā paveikto ir daudz un dažādi. Un panāktais rezultāts ir kompromiss starp iesaistītajām pusēm, kas panākts vienojoties darba grupas darbā.

2. Par Meža un saistīto nozaru attīstības pamatnostādnes 2026.–2050. gadam projektu.

Viesturs Ķerus informēja, ka ir Latvijas Ornitoloģijas biedrības gatavotais atzinums par izstrādāto dokumentu. Meža un saistīto nozaru attīstības pamatnostādnes un tās SIVN ir lieli un apjomīgi dokumenti. Meža un saistīto nozaru attīstības pamatnostādnes 2026.–2050. gadam runāts par straujā koku nociršanu, kailcirtēm, par intensīvāku mežu apsaimniekošanu, uzturēt mežaudžu vecumstruktūru, pārskatīt kritērijus, kas noteikti galvenās cirtes apjomi. Tā SIVN vispār nevērtē, kas pamatnostādnēs paredzēts.

Kristīne Ketrīna Putniņa jautāja, ka tiem ekspertiem, kas strādā ar SIVN būtu jāsniedz vērtējumus, vai kaut kas kopēji var vērsties pret paša dokumenta kvalitāti?

Olga Trasuna piebilda, ka pilnīgi abstrahējoties no mūsu ikdienas darba un skatoties uz metodoloģiju ir sagatavots apzināti tik sarežģīts un nesaprotams, jābūt plašai sabiedrībai skaidrojumam par šo, jāprezentē sabiedriskajai apspriešanai.

Viesturs Ķeru norādīja, ka tur būtu jābūt izvērtētiem pasākumiem, un viena daļa pasākumu, kas vispār nekādi nav komentēti.

Olga Trasuna piebilda, ka SIVN izstrādātājiem jābūt neatkarīgiem. VKP atzinums un vērtējums noteikti par dokumentu ir jāsniedz.

Alvis Birkovs ierosināja par šo jautājumu informēt arī Vides faktus.

Olga Trasuna piebilda, ka noteikti no VKP atzinumu un vēstuli ir nepieciešamas sagatavot.

Kristīne Ketrīna Putniņa minēja, ka varētu mēģināt sagatavot sākotnējo vēstules draftu.

Valts Vilnītis informēja, ka vēstuli parakstīs Kristīna Veidemane, VKP priekšsēdētāja p.i.



Nākamā VKP sēde – 16.septembris






Sēdes vadītājs									Valts Vilnītis


Sēdes protokolētājs								Ilze Trušinska

